Arabela (seriál)

***Arabela*** je československý televízny fantasy seriál pre deti z roku 1980.

V trinástich častiach rozpráva o rozdieloch medzi skutočným a rozprávkovým svetom. Zobrazuje príbehy princeznej Arabely, ktorú hrá Jana Nagyová a iných rozprávkových postáv, ktoré sa dostali do skutočného sveta. Prvý časť mal premiéru vo štvrtok 25. decembra 1980.

V seriáli hralo množstvo známych herečiek a hercov - Vlastimil Brodský, Jana Brejchová, Stella Zázvorková, Vladimír Menšík, Jiří Sovák, František Filipovský, Iva Janžurová a mnoho ďalších.

Sériál existuje v českom a nemeckom jazyku.

## Pozadie vzniku
Seriál vznikol v koprodukcii Česko-slovenskej televízie a západonemeckej Westdeutsche Rundfunk (WDR). Podľa Václava Vorlíčka to pritom bol práve predstaviteľ WDR, ktorý si od neho a Miloša Macourka seriál objednal. No požadoval dĺžku jednej časti 28 minút, čo pre úspešnú autorskú dvojicu, ktorá za sebou mala filmy ako *[[Ako utopiť dr. Mráčka alebo Koniec vodníkov v Čechách]]* alebo *Dievča na metle*, znamenalo úplne nový formát.

## Dej

V seriáli sa stretávame s rozdeleným svetom, ríšou ľudí a ríšou rozprávok. Pán Majer, rozprávač rozprávok v televízii, žije s rodinou celkom spokojne. Raz pri filmovaní nájde zvonček, zazvoní naň a tým sa osudy jeho rodiny spoja s ríšou rozprávok. Tu vládne kráľ Hyacint a tiež jeho dve dcéry Arabela a Xénia. Zatiaľ čo Arabela je dobrá a skromná, Xénia je pyšná a panovačná. Čarodejník druhej kategórie, Rumburak, chce ovládnuť ríšu rozprávok. Zmocní sa kúzelných vecí na opustenom hrade a pomocou televízie vstúpi do sveta ľudí, kde upravuje rozprávky. To má zlé následky pre pána Majera. Arabela sa zoznámi s Petrom Majerom a zamiluje sa do neho. Xénia sa ale zmocní ríše rozprávok, ktorú modernizuje do podoby ríše ľudí. Rumburak sa usiluje o Arabelu a je ochotný zničiť aj ríšu rozprávok, len aby dosiahol svoj cieľ. Na záver chystá popravu Petra na svojom hrade. Na poslednú chvíľu zasiahne Fantomas, ktorý väzňov oslobodí. Peter a Arabela sa vezmú a kráľ Hyacint odovzdá novomanželom zvonček, ktorý však ukradne a zahrabe pes Pajda.

## Obsadenie
* Jana Nagyová ako princezná Arabela (hlas Libuše Šafránková)
* Vladimír Menšík ako pán Karel Majer
* Stella Zázvorková ako pani Věra Majerová
* Vladimír Dlouhý ako Petr Majer
* Ondřej Kepka ako Honzík Majer
* Ladislav Županič ako pán Herman
* Jana Drbohlavová ako pani Hermanová
* Veronika Týblová ako Mařenka Hermanová
* Vlastimil Brodský ako kráľ Hyacint
* Jana Brejchová ako kráľovná
* Jiří Sovák ako dvorný čarodejník Vigo
* Alena Karešová ako hlas rozprávačky
* Dagmar Patrasová ako princezná Xénia
* Jiří Lábus ako zlý čarodejník Rumburak
* Jana Andresíková ako čarodejnica Černá (hlas Jana Dítětová)[A]
* František Filipovský ako čert Blekota
* Stanislav Hájek ako Pekota
* Jiří Krytinář ako Mekota
* Václav Lohniský ako zlodej Fousek (hlas Jiří Bruder)
* Luděk Kopřiva ako riaditeľ školy Duda
* Antonín Jedlička ako učiteľ Adam
* Oldřich Vízner ako princ Vilibald
* František Peterka ako Fantomas
* Luba Skořepová ako ježibaba
* Josef Dvořák ako vodník
* Otto Šimánek ako Dlhý
* Jiří Lír ako kráľovský radca
* Oldřich Velen ako kráľovský radca
* Dana Vávrová ako červená čiapočka
* Iva Janžurová ako slečna Miriam Milerová
* Jiří Kodet ako režisér Novák
* Jiří Hrzán ako televízny asistent František Gros
* Consuela Morávková ako televízna hlásateľka
* Petr Svojtka ako psychiater Jiří
* Jiří Pleskot ako školský inšpektor
* Jan Kraus ako spolužiak Petra
* Ivana Andrlová ako spolužiačka Petra
* Helena Růžičková ako rozprávačka rozprávok Homolková
* Alena Procházková ako expert umenia
* Čestmír Řanda ako profesor na technike pán Hrach
* Milan Neděla ako generál
* Milan Riehs ako generál
* Radim Vašinka ako generál
* Lenka Kořínková ako chyžná
* Simona Stašová ako chyžná
* Lenka Termerová ako chyžná
* Josef Šebek ako čašník (hlas Petr Pospíchal)
* Věra Kalendová ako žena v kuchyni
* Ludmila Roubíková ako žena v kuchyni
* Václav Sloup ako technik v továrni
* Josef Větrovec ako primár na psychiatrii
* Jitka Zelenohorská ako doktorka na psychiatrii
* Hana Talpová ako dospelá Mařenka
;Poznámky
'''A: '''Kvôli vážnym zraneniam pri dopravnej nehode sa nemohla Jana Andresíková zúčastniť na dokončovacích prácach, vrátane postsynchrónu (ozvučovanie filmu). Preto rolu čarodejnice nadabovala Jana Dítětová.

## Tvorcovia
* Václav Vorlíček – námet, scenár a réžia
* Miloš Macourek – námet a scenár
* Emil Sirotek – kamera
* Miroslav Hájek – strih
* Luboš Fišer – hudba
* František Fabián – zvuk
* Jiří Bednář – dramaturgia
* Jiří Rulík – výprava
* Jiří Hurych – masky
* Ľudmila Ondráčková – kostýmy
* Vladimír Novotný – triky
* Adolf Hejzlar – triky
* Milan Nejedlý – dekorácie

## Časti
# Jak pan Majer našel zvoneček
# Rumburakova pomsta
# Petr a princezna
# Jezevčík Karel Majer
# Arabela na útěku
# Petrovo zmizení
# Pohádky jdou do sběru
# Jeníček a Mařenka
# Civilizace si žádá své
# Rumburakova velká šance
# Příliš mnoho generálů
# Hrdlička zasahuje
# Zvonečkem to začalo, zvonečkem to končí

## Vplyv
V pôvodnej českej verzii seriálu nadabovala postavu Arabely herečka Libuše Šafránková, ktorá sa čoskoro stala známou aj v Západnom Nemecku (*[[Tri oriešky pre Popolušku]]*, 1973). Výrazný slovenský prízvuk Jany Nagyovej, ktorá postavu stvárnila, tvorcom seriálu prekážal.

V roku 2014 poľská zoologička Wanda Wesołowska prvýkrát opísala rod pavúkov skákaviek z južnej Afriky s názvom Rumburak.

### Vysielanie a vydanie
Seriál po prvý raz odvysielali v Česko-slovenskej televízii. Prvé nemecké vysielanie sa začalo na okruhu ARD (Westdeutscher Rundfunk) 4. októbra 1981. V Nemeckej demokratickej republike seriál – v tamojšej verzii – uviedli od 30. júla do 12. novembra 1983 na prvom okruhu a ho opakovali na druhom okruhu v roku 1987. *Arabela* sa vysielala nielen v Česko-Slovensku, ale aj v Nemecku a v Poľsku. Prvá časť  s názvom Ako pán Majer našiel zvonček mal premiéru 25. decembra 1980 od 16:50. Ďalšie tri časti sa vysielali v nasledujúcich troch dňoch. Až od piatej časti sa prešlo na týždňovú periodicitu, vždy v sobotu. Odvtedy sa seriál už veľakrát úspešne reprízoval.

Seriál sa vysielal aj v ďalších 57 krajinách, napríklad v Juhoslávii (dnešné Slovinsko a Severné Macedónsko), Bulharsku, Rumunsku či dokonca vo Vietname v 80. rokoch, aj v Chorvátsku v 90. rokoch. Veľmi populárny bol aj v Západnom Nemecku, kde dostal názov *Die Märchenbraut* (doslova: „Rozprávková nevesta“), kým vo Východnom Nemecku sa vysielal pod pôvodným názvom.

Na DVD vyšiel prvýkrát v roku 2009 vo vydavateľstve Universum Film. Od roku 2021 je nemecká verzia na Blu-ray široko dostupná dostupná aj prostredníctvom internetových obchodov.

V roku 2017 vydala Česká televízia seriál na DVD v remastrovanej verzii.

### Adaptácie a pokračovania
Ďalšie osudy čarodejníka Rumburaka vo svete ľudí boli témou celovečerného filmu *[[Rumburak (film)|Rumburak]]* z roku 1984. V tomto prípade je však Rumburak zobrazený ako pozitívne vykreslená postava a jeho príbeh nemá priamu súvislosť s *Arabelou*. Iné postavy z pôvodného seriálu v tomto filme nevystupujú. Scenár filmu napísal Miloš Macourek a réžiu mal na starosti Václav Vorlíček.

V roku 1993 sa nakrútilo dvadsaťšesťdielne voľné pokračovanie seriálu pod názvom *[[Arabela sa vracia alebo Rumburak kráľom Ríše rozprávok]]* s už dospelým Honzíkom a Marienkou, ktorí majú zachrániť svet rozprávok. To však vyvolalo podstatne vlažnejšie ohlasy divákov, ktorým sa zdalo, že oproti pôvodnému cyklu výrazne ubudlo poeticko-fantastických nápadov, ktoré Arabele dávali jej neopakovateľné čaro.

Okrem toho v roku 2013 dostal Václav Vorlíček ponuku nakrútiť remake seriálu s nemeckými hercami pre nemeckú televíziu, ktorú odmietol.

## Filmové miesta

Súbor:Cesky Sternberk aerial.jpg|Hrad Český Šternberk (Hrad kráľa Hyacinta)
Súbor:Helfenburk 2.jpg|Zrúcanina hradu Helfenburk u Bavorova (Hrad čarodejníka Chechotu – exteriér)
Súbor:Zamek Kunka4.JPG|Hrad Kunětická hora (Rumburakov hrad)
Súbor:Roztoky tvrz.JPG|Zámok Roztoky (Galéria, exteriér obradnej siene)


## Výstavy
Od roku 2009 sa po dlhé roky konala putujúca výstava kostýmov a rekvizít z obidvoch seriálov. Na výstave bolo možné obdivovať kostýmy kráľovskej rodiny (aj s korunovačnými klenotmi), čarodejníkov I. aj II. kategórie, ktoré dopĺňali tri desiatky ďalších rozprávkových kostýmov, ako sú napríklad kráľovskí radcovia, Rumburakova pomocníčka – čarodejnica, ježibaba z Perníkovej chalúpky aj s Jeníčkom a Marienkou, ale aj disco šaty princeznej Xénie. Autorská výstava Petra Lukasa, Jana Matouška a Viktorie Knotkovej vznikla ako poďakovanie tvorcom seriálu. Putovala po českých hradoch, zámkoch a galériách.

V roku 2022 pripravilo Trenčianske múzeum v Trenčíne v spolupráci s pražským Barrandov Studio na Trenčianskom hrade výstavu originálnych filmových kostýmov z obľúbených československých rozprávok, kde nechýbali ani kostýmy z Arabely.

## Referencie

## Externé odkazy
* Oficiálny web
* 
* 
* 
* 
* Arabela: miesta natáčania na Filmová místa.cz

Kategória:Česko-slovenské televízne seriály
Kategória:Detské filmy a seriály
Kategória:Televízne seriály z roku 1980